Document ID: 31987R4151

KOMISSION ASETUS (ETY) N:o 4151/87,
annettu 22 päivänä joulukuuta 1987,
tiettyjen taloudellisesti vaikuttavista tullimenettelyistä annettujen asetusten muuttamisesta yhdistetyn nimikkeistön voimaantulon vuoksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kun se on viimeksi muutettuna asetuksella (ETY) N:o 3985/87(2), ja erityisesti sen 15 artiklan,
sekä katsoo, että
edellä mainitulla asetuksella neuvosto hyväksyi 1 päivästä tammikuuta 1988 tavaroiden yhdistetyn nimikkeistön, joka korvasi nykyisen nimikkeistön; on siis tarpeen mukauttaa seuraavissa taloudellisesti vaikuttavia tullimenettelyjä koskevissa asetuksissa olevia tavaroiden luokitteluja:
- sisäisestä jalostusmenettelystä annetun neuvoston asetuksen (ETY) N:o 1999/85 tiettyjen säännösten soveltamisesta 24 päivänä marraskuuta 1986 annettu neuvoston asetus (ETY) N:o 3677/86(3),
- ulkoisesta jalostusmenettelystä ja vakiovaihtojärjestelmästä annetun neuvoston asetuksen (ETY) N:o 2473/86 soveltamista koskevista tietyistä säännöksistä 31 päivänä heinäkuuta 1977 annettu komission asetus (ETY) N:o 2458/87(4),
- tavaran tullivalvonnassa tapahtuvan valmistuksen ennen vapaaseen liikkeeseen luovuttamista mahdollistavasta menettelystä 26 päivänä syyskuuta annettu neuvoston asetus (ETY) N:o 2763/83(5),
- sisäisestä jalostusmenettelystä annetun neuvoston asetuksen (ETY) N:o 1999/85 7 artiklan soveltamisesta 1 päivänä syyskuuta 1987 annettu komission asetus (ETY) N:o 2656/87(6),
- durumvehnän korvaamista vastaavilla tuotteilla koskevasta kiellosta poikkeamisesta 1 päivänä syyskuuta 1987 annettu komission asetus (ETY) N:o 2657/87(7),
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3677/86 seuraavasti:
1) Korvataan ilmaisu "yhteisen tullitariffin alanimikkeeseen 17.01 B kuuluva" ilmaisulla "yhdistetyn nimikkeistön alanimikkeisiin 1701 11 tai 1701 12 kuuluva".
2) Korvataan 53 artikla seuraavasti:
"53 artikla
1. Kun tuontitavarat ovat yhdistetyn nimikkeistön nimikkeisiin 1509 tai 1510 kuuluvia oliiviöljyjä ja kun näiden tavaroiden luovutus vapaaseen liikkeeseen joko samassa tilassa tai yhdistetyn nimikkeistön alanimikkeisiin 1509 90 00 tai 1510 00 90 kuuluvina jalostettuina tuotteina sallitaan, kannettava maatalousmaksu on:
- tarjouskilpailun yhteydessä annetussa tuontitodistuksessa oleva maatalousmaksu, jollei asetuksen (ETY) N:o 3136/78 4 artiklan 2 kohdan säännöksistä muuta johdu
tai
- viimeinen vähimmäismaatalousmaksu, jonka komissio on vahvistanut ennen vapaaseen liikkeeseen luovutusta koskevan ilmoituksen hyväksymispäivää, kun kyseisen asetuksen 6 artiklassa mainittu todistus esitetään tai kun vapaaseen liikkeeseen luovutettu määrä on yhtä suuri tai pienempi kuin 100 kiloa.
2. Edellä 1 kohdan säännöksiä sovelletaan myös, kun tuontitavarat ovat yhdistetyn nimikkeistön alanimikkeisiin 0709 90 39 tai 0711 20 90 kuuluvia oliiveja ja kun yhdistetyn nimikkeistön alanimikkeisiin 1509 90 00 tai 1510 00 90 kuuluvien tavaroiden luovutus vapaaseen liikkeeseen sallitaan."
3) Korvataan liitteessä III oleva ensimmäisen sarakkeen otsikko ilmaisulla "yhdistetyn nimikkeistön ryhmä" ja luku "73" luvulla "72".
4) Muutetaan liitettä IV seuraavasti:
a) korvataan kohdan "riisi" ensimmäinen alakohta seuraavasti:
"Riisi
Yhdistetyn nimikkeistön alanimikkeisiin 1006 10 (lukuun ottamatta alanimikettä 1006 10 10), 1006 20 tai 1006 30 kuuluvia riisejä pidetään yhdistetyn nimikkeistön samaan alanimikkeeseen kuuluvina maahantuotua riisiä vastaavina tavaroina ainoastaan, jos ne kuuluvat samaan luokkaan kuin jälkimmäiset, ja kun niiden pituuden ja leveyden välinen suhdeluku on sama kuin luokan muissa alakohdissa."
b) korvataan kohdan "kuparin ja sen seosten tuhka ja jätteet" otsikko seuraavasti:
"Yhdistetyn nimikkeistön nimikkeeseen ex 2620 kuuluvat kuparin ja sen seosten tuhka ja jätteet, ja alanimikkeeseen 7404 00 kuuluvat kuparin ja sen seosten jätteet ja romu";
c) korvataan kohdan "vehnä" ensimmäinen alakohta seuraavasti
"Vehnä
Korvaaminen vastaavilla tavaroilla on kielletty yhdistetyn nimikkeistön alanimikkeeseen 1001 90 99 kuuluvan yhteisössä korjatun tavallisen vehnän osalta sekä yhdistetyn nimikkeistön alanimikkeeseen 1001 90 90 kuuluvan yhteisössä korjatun durumvehnän osalta ja yhdistetyn nimikkeistön samoihin alanimikkeisiin kuuluvan kolmansissa maissa korjatun tuontivehnän osalta."
5) Korvataan liite V tämän asetuksen liitteellä I.
6) Korvataan liite VII tämän asetuksen liitteellä II.
2 artikla
Korvataan asetuksen (ETY) N:o 2458/87 10 artiklan 2 kohta seuraavasti:
"2. Edellä 1 kohta ei vaikuta päätöksiin, jotka sallivat, että yhdistetyn nimikkeistön nimikkeeseen 2620 kuuluvia kuparin ja sen seosten tuhkaa ja jätteitä ja yhdistetyn nimikkeistön alanimikkeeseen 7404 00 kuuluvia kuparin ja sen seosten jätteitä ja romua ei lueta vientikiintiöihin."
3 artikla
Korvataan asetuksen (ETY) N:o 2763/83 liite tämän asetuksen liitteellä III.
4 artikla
Korvataan asetuksen (ETY) 2656/87 1 artikla seuraavasti:
"1 artikla
Asetuksen (ETY) N:o 1999/85 7 artiklaa sovellettaessa katsotaan taloudelliset edellytykset täytetyiksi yhteisen tullitariffin alanimikkeeseen 1001 10 90 kuuluvan durumvehnän osalta, jos sisäiset jalostustoiminnot koskevat jalostusta yhteisen tullitariffin alanimikkeiden 1902 11 00 ja 1902 19 makaronivalmisteiksi, jotka on tarkoitus viedä Amerikan yhdysvaltoihin kotimaiseen kulutukseen luovutettaviksi."
5 artikla
Korvataan asetuksen (ETY) 2657/87 1 artikla seuraavasti:
"Asetuksen (ETY) N:o 3677/86 liitteessä IV tarkoitetusta kiellosta poiketen sallitaan, että yhteisen tullitariffin alanimikkeeseen 1001 10 90 kuuluva durumvehnä, joka täyttää perustamissopimuksen 9 artiklan edellytykset, ja yhteisen tullitariffin samaan alanimikkeeseen kuuluva tuontivehnä voidaan korvata keskenään edellyttäen, että mainittu korvaaminen suoritetaan yhteisen tullitariffin alanimikkeisiin 1902 11 00 ja 1902 19 kuuluvien makaronivalmisteiden valmistuksessa ja että nämä makaronivalmisteet viedään Amerikan yhdysvaltoihin ja tullataan siellä."
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1987.

Labels: 3
1